Revoltați și cuprinși de furie, libanezii au cerut ajutorul lui Macron: "Ești singura noastră speranță".
Libanezii l-au primit ca pe un salvator, pe Emmanuel Macron. Locuitorii orașului s-au îmbulzit în jurul lui implorându-l să-i ajute. "Sunt aici pentru a propune un nou pact politic", a spus Macron.
Oamenii din Beirut și-au exprimat mânia față de guvernul care
spune că neglijența a fost rezultatul exploziilor devastatoare din capitala
Libanului. Președintele Franței, Emmanuel Macron, a mers în Beirut pentru a
găsi soluții și pentru a discuta cu autoritățile de acolo.Emmanuel Macron, primul șef de stat care a mers în Liban, în
urma tragedie, a fost primit ca un salvator. În timp ce mergea pe străzi
înconjurat de bodyguarzi, locuitorii orașului s-au îmbulzit în jurul lui implorându-l
să-i ajute la demiterea politicienilor aflați la putere."Ajută-ne, tu ești singura noastră speranță", a strigat un
rezident. "Vă rog, nu dați bani guvernului nostru corupt", a strigat
un alt libanez. Drept răspuns, Macron le-a promis că nu va permite ca banii să
ajungă în mâna corupților."Sunt aici pentru a propune un nou pact politic și voi
reveni în 1 septembrie, iar dacă nu se realizează, îmi asum răspunderea
politică", a spus Macron, în fața mulțimii revoltate.“Am știut tot timpul că suntem conduși de oameni
incompetenți, un guvern incompetent … Dar vă spun ceva, ceea ce au făcut acum
este de-a dreptul revoltător, criminal"
spune un medic rezident.Președintele Michel Aoun a declarat că 2.750 tone de nitrat
de amoniu, depozitate necorespunzător de șase ani, au stat la originea
tragediei. Prin urmare, libanezii au acuzat autoritățile de corupție, neglijare
și administrare defectuoasă.Explozia a ucis cel puțin 137 de persoane și a rănit alte 5.000, în timp ce unii sunt dați dispăruți.